வெள்ளி சிடீயரேட்டு

வெள்ளி சிடீயரேட்டு (Silver stearate) C18H36AgO2 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என வெள்ளி சிடீயரேட்டு வகைப்படுத்தப்படுகிறது.

தயாரிப்பு
சோடியம் சிடீயரேட்டுடன் வெள்ளி நைட்ரேட்டைச் சேர்த்து வினைபுரியச் செய்தால் வெள்ளி சிடீயரேட்டு உருவாகும். 

மேலும் டையசாபைசைக்ளோ அண்டெசீன் முன்னிலையில் சிடீயரிக் அமிலமும் வெள்ளி நைட்ரேட்டும் வினைபுரிந்தாலும் இச்சேர்மம் கிடைக்கும்.

இயற்பியல் பண்புகள்
வெண்மை நிற தூளாக வெள்ளி சிடீயரேட்டு உருவாகிறது.
வெள்ளி சிடீயரேட்டு படிகங்கள் முச்சாய்வு படிக அமைப்பைக் கொண்டவையாகும்.  a = 0.5431 nm, b = 4.871 nm, c = 0.4120 nm, α = 90.53°, β = 122.80°, γ = 90.12°, Z = 2. என்ற அணிக்கோவை அளபுருக்களில் இது படிகமாகிறது. 
தண்ணீர், எத்தனால், டை எத்தில் ஈதர் ஆகிய கரைப்பான்களில் இது கரையாது.

மேற்கோள்கள்

வெள்ளி சேர்மங்கள்
சிடீயரேட்டுகள்
கனிம வேதியியல் சேர்மங்கள்